
Oodice illo Parisino nuper a viris doctis, qui insigniter de 
Ciceronis orationibus restituendis meriti sunt, diligentissime 
excusso postquam Wolfius, Madvigii verbis ut utar, Gruteria- 
nas sordes exagitare maluit tamquam declamatoris ineptias 
quam adhibitis, quae parata erant, aliisque provisis codicum 
subsidiis in emendata scriptura certum ponerfe fundainentuin, 
aliquam multis illas quattuor post reditum quae dicuntur ora- 
tiones mendis esse naevulisque repurgatas,, est quod nobis gra- 
tulemur. Conticuit emin obmutuitque illud eas vel carpendi 
maledico dente vel a Cicerone abiudicandi studium acerrimum. 
Neque tamen poterit, qui alterani, qua populo gratias egit, 
orationem paulo percensuerit accuratius, ullo modo gravissumus, 
quibus etiamnunc ea laborat, difficultates vel dissimulare silen- 
tio vel monstratas a Wolfio infitiari, cuin praesentim parum 
luminis codex Parisinus, quamvis bonus in emendandis tribus 
aliis, huius oratiunculae attulerit tenebris. In ea igitur viros 
doctos nunc esse sententia apparet, ut primam illam quidem 
ad senatum, tertiam ad pontifices de domo, quartam de harus- 
picum responso habitam orationera satis argumentis esse con- 
firmatam censeant, sed alteram ad Quirites aut prorsus abiu- 
dicent a Cicerone aut certam expromere sententiam vereantur 
aut cunctantiores cautioresque Ciceronis eam esse profiteantur. 
Repetenti antem mihi illam quaestionem implicatam semper, 
interdum minutam illud concessum iri et scio et spero, non 
tam genus omnino dicendi in suspicionem vocari verborumque 
copiam (quae cum ad verbum paene ex oratione priore deprompta 
videatur, aut, ut in gratiarum actionibus, minus habet oflen- 
sionis aut non certo potest argumento iudicari subditicia), quam 
rerum, rerum, inquam, quae Ciceronis reditu agebanfcur, ratio- 
nem investigandam subtilissime et accuratissime explicandam. 
Hoc emin in genere resident scrupuli nec ii tenuissimi, quos 

iniecisse nobis plurimos Wolfium quo ingenii fuerit acumine 
constat, quos evellere aut praeiudicata opinione noluit aut, id 
quod equidem sentio, non potuit perversa via atque ratione 
progressus. Errasse autem Wolfius eo milii maxime videtur, 
quod, neglegens omnium optimum fundamentum disputationis, 
Ciceronis et Cassii Dionis locos eos, quibus illius reditus de- 
scribitur, quibusque solis, num omnio gratias Cicero ullas apud 
Quirites quove die et quo loco egerit, potuit intellegi, per- 
strinxit potius atque attigit, quam diligentius tractavit; ubi 
horae paene singulae, ne aliud ex alio peccaret, considerate 
distinguendae erant, prorsus reliquit iniudicatum, quid singulis 
actum esset diebus. Prave igitur ne in illius vestigiis insi- 
stamus, quantum ex illis locis ratiocinando liceat assequi, quasi 
aurificis statera aute omnia nobis erit examinandum. 

Quae cum ita sint, in ipso limine commentationis episto- 
larum illum locum (Cic. ad Att. IV. I, 5, 6.) in primis videa- 
mus necesse est quem ad modum intfcrpretemur. Facit autem 
Atticum de reditu Cicero certiorem verbis his: 

„Cum venissem ad portam Capenam, gradus templorum ab 
infima plebe completi erant, a qua plausu maximo cum esset 
mihi gratulatio significata, similis et frequentia et plausus me 
usque ad Capitolium celebravit, in foroque et in ipso Capitolio 
miranda multitudo fuit; postridie insenatu, qui fuit dies Nona- 
rum Septembr., senatui gratias egimus. eo biduo cum esset 
annonae summa caritas et homines ad theatrum primo, deinde 
ad senatum concurrissent , impulsu Clodii mea opera frumenti 
inopiafm esse clamarent, cum per eos dies senatus de annona 
haberetur et ad eius procurationem sermone non solum plebis 
verum etiam bonorum Pompeius vocaretur idque ipse cuperet 
multitudoque a me nominatim, ut id decernerem, postularet, feci 
et accurate sententiam dixi. Cum abessent consulares, quod tuto 
se negarent posse sententiam dicere praeter Messallam et Afra- 
nium, factum est senatus consultum in meam sententiam, ut 
cum Pompeio ageretur, ut eam rem susciperet lexque ferretur. 
Quosenatus consulto recitato continuo more hoc insulso et novo 
plausum meo nomine recitando dedisset, habui contionem, omnes 
magistratus praesentes praeter unum praetorem et duos tribunos 
pl. dcderunt. postridie senatus frequens. u 

Insident autem nonnullae huic loco quasi offensae quae- 
dam, quas nisi removerimus, satis nobis certo incedere gradu 
vix licebit. Atque hoc parvulum ne reticeamus, dissentiunt 
viri docti inter sese, utrum verba cum abessent — prae- 
ter Messallam et Afranium, cum eis quae antecedunt 
enuntiatis an cum eis conectenda sint, quae sequuntur. Illud 
probant Hofmannus, Frey, Wesenbergius , hoc praefernnt 
Baiterus atque Bootius, qui quidem, quia plus intersit narrare 
SCtum factum esse, cum abessent consulares quam illis absen- 
tibus se sententiani dixisse, ita distinguendum esse censuit 
(p. 159 Ausg. d. Briefe): dixi. Cum abessent — Afranium, 
factum est etq. s. Ac prorsus assentior. Mirum cuim quan- 
tum illud haberet offensionis, si Cicero, postquam omnes iam 
supra enumeravit causas,* quibus ut sententiam diceret com- 
motus sit, novam eamque inexspectatam subito ad extremum** 
afferret. Sin voluisset dicere sese dixisse ipsum, quia non 
dixissent consulares, tal£ quid postularemus : e g o dixi, cum 
abessent consulares. Quamobrem Baiteri Bootiique sequor 
iudicium verba illa: cum abessent-Afranium cum enun- 
tiato subsequenti coniungentium, videturque conexus senten- 
tiarum aut esse hic: cum abessent consulares, senatus con- 
sultum factum est in meam sententiam, aut, id quod equidem 
sentio, ita res est explicanda: cum abessent consulares, nihil 
decretum est aliud nisi ut cum Pompejo ageretur; nos: 
Wegen der Abwesenheit der Consulare kam nur der (vorlau- 
fige) Senatsbeschluss zu Stande, dass man Verhandlungen mit 
Pompejus einleite. Aliquid' decretum est, ut tumultuantium 
hominum animi sedarentur; ceterorum ut senatorum illa de 
re exspectari possent sententiae, nihil est decretum certi. 
Postridie, quo die senatus frequens, lex est conscripta singil- 
latimque omnia constituta atque designata. 

Nova nunc exsistit eaque subdifficilis quaestio quae est 
de verbis senatus consulto recitato continuo. Codex 
autem Mediceus prima manu praebet hoc: senatus consulto 



* cum esset annonae caritas — cum Pompeius cuperet, cum mul- 
titudo postularet. 

** cum abessent consulares. 

recitato continuo more, quod quid sibi velit, utique nes- 
citur; omittit igitur continuo additque cum altera Me- 
dicei codicis manus. Itemque nos quoque illud continuo 
causae obstant gravissumae quominus retineamus. Quorsum 
id tandem pertinet? Etenim sive ita conectis contino 
habui contioneni, supervacaneum Cicero hoc videtur attu- 
lisse propterea, quod, si habuit contionem, habuit, id quod 
aliter omnino fieri non potuit, statim post senatus consultum 
recitatum; sive continuo cum scribis et intellegis idem esse 
atque cum primum, simulac, neque munus friget oratio 
et indicativum perfecti continuo cum dederunt postula- 
rim; sive denique senatusconsulto recitatp continuo 
praefers aut adiectivum id esse aut adverbium existumans, 
verborum et ordo et structura nos offendit ut quam maxime. 
Quae cum ita sint, aliunde fortasse medicina est quae- 
renda, respiciamusque etiam verba proxima nonnullis la- 
borare incommbdis. Subiecto enim caret illud dedisset, 
obiecto caret id quod paulo infra: dederunt. Itaque ut et 
obiectum ad: dederunt afferrem et ut removerem odiosum 
illud: continuo, deleto habui vocabulo, quondam scripsi: 
contionem-dederunt, et pro: continuo cum conieci*: 
contionatus sum cum. Sed cum quae altera in illis ver- 
bis erat maxima difficultas deesse nobis ad dedisset sub- 
iectum, id quod neque senatus neque multitudo credi 
esse possit, prorsus non sit sublata, verendum est, ne arti- 
ficiosius videamur quam arti criticae convenientius egisse, 
quae, cura verbum nobis desit, paulo autem ante corruptela 
sit detecta, ibi postulat ut verbum investigetur. Qua in re 
Cratander, etsi perquam multa temere immutabat interpola- 
batque, perbono tamen sed quo peraro recte uteretur apparatu 
critico instructus veri patefecit viam hoc in medium proferens : 
cum populus more. Quid sit verum, acre Manutii evicit 
judicium coniectura facillima cumque difficultates removeat 



* Quo senatus codsuUo recitato contionatos sum, cum more hoc 
insulso et novo plausum in meo nomine recitando dedissent. Contio- 
nem omnes magistratus-dederunt. (Goelerus ad b. 9. VII. 47, 2. pro 
contionatus scribit continuo.) 

omnes omnibus praeferenda: cum contio more,* quam et 
Hofmannus et Frey et Suepfel probaverunt neque aspernatus 
est Meutznerus cum contio continuo more, coniciens (N. J. 
f. Phil. 1864. 89. p. 1 70). Quod autem Bootio propterea Manutii 
displicet coniectura, primum quod durius sit illud: cum con- 
tio-plausum dedisset habui contionem, deindequod illa 
hominum multitudo, quibus senatus consultum recitatum sit, con- 
tio dici non possit, certe ab huius opinione multum distamus. 
Etenim sine dubio illa populi multitudo et contio dici debuit et 
aliter omnino appellari non potuit, cum niagistratus, quibus ius 
erat contionem habendi, et adessent et contionem darent. (cf. L. 
Lange. Rom, Alterth. 2. Aufl. p. 664.) Illud sane concedendum 
necessario est durum, nimis haud dicam esse durum cum con- 
tio — habui contionem. Sed talequid Ciceronem, cum 
praesertim duas idem verbum significet notiones, neque in 
epistulis meminerimus neque in aliis orationibus vitare, velut: 
pro Sex. Rosc. II. 5. his de causis ego huic causae vel 
id quod hoc loco: in senatu senatui gratias egimus. 
(cf. Suepfel Ausg. d. Briefe 4. Aufl. p. 103.) Id vero quod 
Bootius ipse probavit: cum continuo, suspicans praeterea 
ante verbum plausum excidisse fortasse vocabulum: popu- 
lus, non possum non reicere, cum, utrum continuo post 
senatus consultum recitatum an continuo in no- 
mine meo recitando intelligendum sit, ambigatur. Ma- 
nutium autera si sequimur, corrupteJa continuo quem ad 
modum vel ex librarii mendo: contiommore vel compendio 
quod dicitur perverse soluto, vel eo exstiterit, quod, quam 
quis offensiunculani inesse ver bis contio-contionem putaret, 
corrigendo eam removere properavit, facile potest intellegi. 
His de causis in eius coniectura adquiescendum esse censeo 
neque habeo, cur vel Wesenbergium sequar nonnullas litteras 
excidisse existumantem (recitato continuo) vel Baitero astipuler 
scribenti hoc: continuo cum dedissent. Ad illud vero: 
dederunt, id quod sane praeferendum est alterius manus 
addidamento: decreverunt, abesse magis obiectum quam 

* Propius ad litteras, quae in co^ice Mediceo traditae sunt, acce- 
derent: „cum contionum more"; sed deesset uobis subjectum ad illud: 
dcdisset. 

deesse, neve opus esse Wesenbergi correctione quam dede- 
runt scribentis* nemo unus negabit. Digladientur alii per 
me licet de aliis, quae ad sententiam eruendam multum non 
faciunt, velut utrum ad: meo nominerecitando prae- 
positio in addenda sit necne; quam rem Sauppius* pro- 
fligasse et ad exitum videtur adduxisse. Hoc effecisse satis 
habeo maioris lacunam ambitus per totam locum non inveniri. 
Aggrediamur iam ad quaestionem non tam difficilem per 
sese, quam multis quae magno ad persuadendum momento non 
sunt allatis mirum in modum contortam impeditamque. Illa 
enim verba eo biduo quid significent quam maxime hominum 
doctorum dissident sententiae. Proficiscimur autem ab abla- 
tivo biduo, cuius quae sit vis atque natura quaeve ratio* 
grammatica, ambigi omnino non potest; est enim temporis 
ablativus significans vel : zur Zeit zweier Tage, an zwei Tagen 
vel in einem der Momente zweier Tage et ita quidem, ut vel 
in primum vel in ultimum vel in quodlibet illius temporis 
spatii punctum res incidat. Locis autem nonnullis aliquid ori- 
tur difficultatis propterea, quod ex ablaiivi natura, quosnam 
illud biduum duos significet dies, non apparet, sed ex senten- 
tiarum id est eliciendum conexu, velut bell Gall. VII, 11, 4: 
Cenabum Carnutum profiscitur — huc biduo per- 
venit. Hocine biduo putabis duos dies significare sequen- 
tes, ut vertendum sit in den 2 folgenden Tagen, an censes et 
diem quo proficiscitur et quo vesperi pervenit diem illius bidui 
spatio contineri? Posterius mea quidem sententia praeferen- 
dum. Itemque eodem capite (VII, 11, 1.) verba haec: altero 
die cum ad oppidum Senonum Vellaunodunum ve- 
nisset, — oppugnare instituit idque biduo circum- 
vallavit, ita nobis sunt interpretanda, ut biduum et ex eo die 
quo oppidum oppugnari coeptum est et ex die constet inse- 
quenti. Vix autem haesitabis in explicandis locis his : ad 
Att. II. 1. 9. Lucceius quid agat scribam ad te, cuni 
Caesarem videro, qui aderit biduo (in den 2 folgenden 
Tagen), Liv. XXXIX, 10 et jam biennio constare ne- 



* cfr. Emend. alterae scr. A. S. Wesenberg Lips. 1873. p. 97. 
** cfr. Phil. XIX p. 254 seqq. sed cfr. Bootii adnot. p. 159t. 

minera initiatum ibi maiorem annis viginti. (in den 
2 vorausgehenden Jahren et quoniam ab initio biennii profi- 
ciscimur, idem fere est atque seit 2 Jahren). Qua in re notis- 
sima pervulgatissima ne longus sim — copiam autem eiusmodi 
locorum in promptu habeo uberrimam — hoc dico licere nobis 
nonnullos locos idque interpretandi causa addenda praeposi- 
tione vel ante vel post illustrare, permultos locos, senten- 
tiarum id prohibente conexu, non licere. 

Iam vero neque par est prorsus neque dispar eorum ratio 
locorum, ubi pronomen demonstrativura, quod-sane haberedebet 
quo referatur, ad ablativum temporis additur. Namque si equi- 
dem dico: hoc biduo aut dies hodiernus atque crastinus 
aut dies hesternus et hodiernus significantur. Tertium non 
datur; biduo contra, nullo pronomine demonstrativo addito, 
si res postulat, etiam vel dies duos antecedentes vel sequentes 
significare potest. 

. Miram autem his de ablativis sententiam Blatzius* attulit 
hanc: Sowie in Zeitangaben ein datirendes hic und ille 
gebrauchlich ist, so kommt, wenn auch selten, das Pronomen 
is in ahnlicher Bedeutung vor und dient dann dazu, um von 
einem erwahnten Ereigniss aus der Vergangenheit nicht nur 
vorwarts, sondern auch riickwarts zu datiren. Ne in molem 
crescat libellus, perquam ego breviter, quo ex errore quos in 
errores vir doctus sit deductus, explicabo: Hic annus est das 
jetzige Jabir ergo his annis est (in diesen Jahren) sed ita, ut 
annus, qui nunc est, illis annis contineatur. Blatzius vero et 
Wopkens (lectt. Tull. p. 349 Jenae 1829) et Drakenborch 
(ad Liv. V 51, 5.) his annis hoc biduo alia eiusraodi 
idem esse censent atque: proximis annis proximo anno; 
mirum autem quantum illi falluntur, quoniam neque prono- 
minis hic vis atque natura id postulat, sed potius vetat 
neque loci ii, quos attulerunt, eorum utto modo confirmant 
opinionem; quo in numero Plaut. Pers. I. 1. 37. Numos 
quos tibi reponam hoc triduo. Blatzius tres sequentes 
dies significari putat; sed mea quidem sententia luce est cla- 
rius hoc triduum complecti tres dies, qui significantur adver- 
biis: hodie cras per.endie, pecuniamque si ultimo ejus spa- 

* Programm des Gymn. zu Offenburg i. Baden 1860—61 p. 37. 

tii die reponetur, repositum iri perendie, nos: iibermorgen. Quod 
Cicero mense Sextili (ad fam. VI, 9. 1) scripsit haec: neque 
ego ad te his duobus mensibus scripseram, quia mense 
Junio ad eundem Trebatium litteras miserat, quinam tandem 
menses alii hic omnino cogitari possunt nisi Quinctilis et 
'Sextilis? Num putas menses duo praecedentes ? id quod vult 
Blatzius et ni fallor Georges*, qui rem haud ita perspicius 
verbis hunc in modum studet explanare: hic = gegenwiir- 
tig jetzig, his duobus mensibus in den letzten zwei 
Monaten. Neque aliter se habet locus, qui est de orat III 93: 
hoc biennio magistri dicendi exstiterunt; absurdum 
est autem opinari, ad duos eos qui praecedunt annos hoc 
biennio spectare. (cfr. Piderit de oratore III. 24 93: Es 
sind seitdem noch nicht 2 Jahre verflossen, eigentlich in dem 
biennium, in dem wir jetzt stehen). Iam vero locum (in Verr. 
act. II. lib. II. § 64), ubi pronomen ille invenitur, inspi- 
ciamus: Simulatque in Siciliam veni, mutatus est (sc. 
Metellus); venerat ad eum illo biduo Laetilius qui- 
dam, Ac Zumptius quidem: biduo ante quam ego adveni 
itemque Blatiusz: (zwei Tage zuvor), in medium proferunt. 
Sed tamen aut fallor aut haec etiam feri potest inter pretatio : 
Venit Cicero in Siciliam, venerat ante eum Laetilius, sed quia 
Cicero ignoravit, utmm eodem ille die, quo ipse, an antece- 
denti die venisset, prorsus rem relinquens integram scripsit 
illo biduo (cfr. in Pis. VI, 14 illo fere biduo) : An dem Tage, 
wo ich nach Sicilien kam, oder den vorhergehenden Tag, war 
zu Metellus Latilius gekommen. Quos locos cum semper in- 
certi aliquid habere videantur, cumque non pauci sed paucis- 
simi potius dicam inveniantur, neglegentia magis eos quam 
consilio tales exstitisse non abest suspicio; quam multo etiam 
magis in eos locos cadere apparebit, quibus mirabilem de 
pronomine is senteiftiam student comprobare. Quibusnam tan- 
dem Blatzius difficultatibus et *dubitationibus impulsus usque 
eo pervenit, ut, etsi multis locis, velut bell. civ. III, 32 eo 
biennio nihil esse nisi in den 2 (erwahnten) Jahren satis 



* Georges, lat. deutsch. HandwOrterbuch. V. Auflage. Leipzig. 
1861. I. Band. p. 1907. 

ei constabat, aliis locis novam prorsus diversissimamque ab 
illa interpretationem sibi fingeret? Quattuor attulit locos, quo- 
rum, id quod satis habet offensionis, non minus tres ex Cae- 
saris de bello civili commentario primo desumpsit. Ac primum 
capite XVIII Caesar scripsit haec: Caesar primis diebus 
castra magnis operibus munire et ex finitumis mu- 
nicipiis frumentum comportare reliquasque copias 
exspectare instituit. Eo triduo legio VII ad eum 
venit cohortesque ex novis Galliae delectibus XXII 
et q. s. Kranero rem ita explanante, ut id triduum ad pri- 
mis diebus" referret, quis a simplicissima et facillima inter- 
pretatione recedet, cum praesentim Blatzius nihil aliud afferat 
nisi haece: p. 18: Es ist nicht erklarlich, wie man von die- 
sen 3 Tagen reden konne, wenn im Vorausgehenden von 
keinen 3 Tagen die Rede ist. explicat igitur vertitque: Das. 
auf das Berichtete folgende triduum. At si non trium die- 
rum raentio est facta, mentio est facta dierum primorum ; habet 
igitur pronomen is, quo referatur. 

Alter autem locus invenitur c. 87, ubi ita fere res se habet : 
Milites Afrani et Petrei Caesari se dederant postulantes, ut 
statim dimitterentur ; res eo deducitur, ut ei, qui habeant 
domicilium aut possessionem in Hispania, statim, reliqui ad 
Varum flumen dimittantur (cfr. c. 8G). Nonnullisque rebus 
commemoratis, quae hanc ad quaestionem nihil faciunt, narrat 
haec: Parte circiter tertia exercitus eo biduo dimissa 
duas legiones antecedere reliquas subsequi iussit. 
Iterum Blatzius „zwei Tage nachher" exhibet. Sed quidni licu- 
erit Caesari, cum languidum atque odiosum illud eodieetdie 
postero vellet vitare, et elegantius et concinnius eo biduo 
usurpare? Nonne res postulat, cum praesertim appareat sta- 
titn milites dimittendos fuisse, ut id biduum esse diem, quo 
milites se dederant, et diem posterum intellegamus? 

Eadem prorsus loci tertii (c. 41) efet difficultas, eadem, nostram 
sententiam si sequeris, haud ita difficilis rei explicatio. Caesar, 
postquamexposuitponte interrupto (singula longum est enarrare) 
proelium commissum sed mox esse diremptum legionesque in castra 
reductas esse, addit haec: eo biduo Caesar cum equitibus 

DCCCC in castra pervenit. Pons paene erat refectus. 
Blatzius et Hofmannus, qui in Kraneri editione eum videtur esse 
secutus, his nituntur argumentis-rein disceptare: eo biduo kann 
an sich betrachtet wohl heissen: in diesen 2 Tagen; es kann 
aber auch heissen: 2 Tage darauf (locum certum quo id ap- 
pareat non inveni). Da nun gar nicht erwahnt ist, dass der 
eben beschriebene Vorgang zwei Tage dauerte, dies auch gar 
nicht wahrscheinlich ist; da ferner Casar, wenn er wahreud 
dieses Vorganges eingetroflFeri ware, die Briicke nicht bei- 
nahe wiederhergestellt vorgefunden haben wiirde, er auch 
in diesem Falle nicht unthatig geblieben sein wurde, so ist 
eo biduo mit 2 Tage nachher zu ubersetzen. Caveant autem 
viri docti, ne nimium probantes nihil probent. Nam si con- 
cedamus Caesarem eodem die, quo proelium erat, in castra 
non venisse, nonne simplicius est suspicari postero eum die 
veriisse, ita, ut eo biduo et diem proelii et diem posterum 
significet? Quo quidem in loco tantum abest ut necesse 
sit eo biduo ad dies duos sequentes spectare, ut vix eius pro- 
nominis ratione quem ad modum ad illam significationem per- 
venerit, possit explicari. Sed utcunque vel hic locus vel alii 
duo sese habent, unde nova de pronominis is natura dedu- 
catur opinio, prorsus non sunt apti. 

Quibus expositis acriore iam Marte licet contra Blatzium 
contendere mirum quantum a vero in percensendo loco quarto 
(ad Att. IV. I. 6.) aberrantem. Sed antequam ad eius argu- 
menta accedamus, nonnulla quaedam, quae neque ab illo neque 
abaliis recte iudicata huc afferuntur, nobis sunt attingenda. 
In nonnullis enim editionibus epistularum haec iveniuntur*: 
Der blosse Ablativ zur Bezeichnung nach einer Zeit, jedoch 
gewohnlich mit folgendem Relativsazte. Sed neque ablativus 
temporis fquem vertere tantum interdum licet „nach" ; velut 
paucis diebus in (nach) wenigen Tagen] neque loci velut 
quadriduo quo et q. s. tale quid significant, quorum quae 
sit ratio, neque Zumptius (quadriduoquo = 4 Tage nachher 
als) neque Kruegerus aut Kranerus (4 Tage von der Zeit ab, 



*) cfr. Frey: Ausgewahlte Briefe Ciceros. Leipzig 1864, p. 81. 

wo) neque alii satis recte videntur explicasse. Qua quidem in 
re explananda quo magis id, quod sentiatn, perspicium sit, 
certum locuni eligamus hunc (pro Sex. liosc. Amerino XXXVI, 
105) Mors Sex. Roscii quadriduo, quo is occisus est, 
Chrysogono nuntiatur. Si tu numerabis dies singulos, 
nnde numeres, inprimis est considerandum 5 ita igitur dierum 
numeruin inibis: dies, mortis, secundus dies, tertius 
dies, quartus dies, ergo quadriduo, quo occisus est, 
mors nnntiatur, est idem atque: quarto die eorum dierum, 
quorum primo occisus est, nuntiatur et q. s. Nos autem aut 
eundem in modum aut Germanorum more vertamus necesse 
est: 3 Tage spater, als er getodtet wurde, wurde gemeldet. 

Sed aliquantisper exspatiatus sum in rem non adeo ne- 
cessario vincnlo cum praeposita quaestione coniunctam, cum 
enuntiatum relativum in epistularum loco oranino non inveniatur. 

Age sis argumenta percurramus ea, quae ex rebus illo 
tempore gestis in medium proferuntur. Dicit autem Cicero 
haec. ep. ad. Att. IV. I. 6 : „Romam veni (prid. Non) postridie 
Nonis ipsis senatui gratias egimus. eo biduo cum esset annonae 
summa caritas, cum omnes id cuperent, sententiam de annona 
dixi. u Qua re quid simplicius evidentius magis ab omnibus 
remotum est difficultatibus , ut non intellegere, quid velit 
Cicero, paene difficilius quam intellegere videatur? Etenim 
illud: eo biduo quo tandem alio nisi ad prid. Non. et 
Nonas potest pertinere? Nonne in propatulo positum est 
Nonis ipsis sententiam de annona esse dictam, cum prae- 
sentim Cicero accuratissime , quid quoque post reditum die 
actum sit, distinguens ad posterum diem pergat verbis his, 
ad Att. IV. I. 7: „postridie (post Non.) senatus frequens. 4 ' 
equidem negaverim eum, qui nulla praeiudicata opinione hunc 
locum perlegerit, quo ille die dixerit, ullo modo posse dubitare; 
quamobrem et Schuetzius et Suepfleius totam praeterierunt quae- 
stionem atque reliquerunt luce rem iudicantes esse clariorem. 
Quid quod etiam Blatzius aliquantum illam interpretationem 
habere commendationis aperte confitetur? Sed singula videa- 
mus, quae subtilioris interpretis partes agens in medium pro- 
fert. Ac primum si verba eo biduo coniungerentur cum 
enuntiato sequenti eo biduo cum — esset, fore negat, ut, 

quonam die sententia de annona dicta sit, dilucide appareat. 
Fateor paulo fortasse planius et distinctius diem potuisse 
designari, sed infitior quicquam illum luminis rei adhibuisse, 
cum verba ita distingueret : „eo biduo, cum — postularet, 
feci et sententiam dixi." Namque multo res eo fit ob- 
scurior, quoniam, si quidem supra aliquid effecimus, illud eo 
biduo prorsus non constat num dies duos sequentes possit 
significare, et si id potest, tamen non debet. Quae distinctio 
omnis quominus fidem inveniat, aliae etiam obstant causae. 
Etenim collocatio illa verborum (eobiduo, cuin — cum et 
q. s., feci) tanta sententiarum copia tantaque enuntiatorum 
mole interposita vix ac ne vix, quidem potest ferri. Accedit, 
quod divellere eo biduo ab enuntiato proximo vetamur 
linguae Latinae natura saepius pronomina i demonstrativa 
enuntiatis relativis praeponentis (cfr. Nagelsb. lat. Stilistik, 
§ 180 eo cum venisset; ea res ut est enuntiata). 

Alterum autem Blatzii argumentum est hoc: Si eo biduo 
ad prid. Non. et Nonas referatur, sententia igitur de annona 
et contio illa cadant in Nonas ipsas, quattuor* orationes, id 
quod credi non possit, credamus necesse esse Ciceronem illo 
die dixisse. Sed illa ad Quirites oratio, quae propterea in- 
primis est suspectissima, quia hoc epistularum loco non com- 
memoratur, quid nobis necessitatis imponit tenebras huic loco 
offtindendi? Nam huius loci interpretatio non pendet ex 
illa oratione sed nostrum de illa oratione iudicium pendet ex 
huius loci interpretatione. Si autem illa ad Quirites oratio 
in illius diei confcione, quae de re frumentaria erat, haberi 
non potuit, quidni illam omnino negemus esse habitam? 
Blatzius contra aliique, ut Nonis ipsis oratio ad Quirites habita 
esse cogitari possit, sententiam de annona contionemque 
illam biduo post i. e. ante diem VII. Id. Sept. dictam esse 
contendunt, artificiosissima quaeque asciscentes, quam in 
simplici huius loci interpretatione adquiescentes , quippe qui, 
illa oratio si hodie non exstaret, aliter atque nos interpre- 



* 1. oratio, cum senatui gratiasegit. 

2. oratio f cum populo gratiasegit. 

3. Beutentia de annona dicta. 

4. contio. 

tandi ausam omnino nullam haberent. Quod autem ter* 
Ciceronem dixisse Non. Sept. ex epistula ad Atticum data 
apparet, quid habet offensionis? Nonne populus ipse bis eum, 
ut diceret, impulerat? 

Aliam viam explicandi ingressus est Drumannus, qui, etsi 
eobiduo ad prid. N>on. et Nonas rettulit, sententiam 
tamen de annona contionemque habitam esse contendit pluri- 
bus diebus post; ea autem opinio neque est necessaria et 
propterea maxime displicet, quia, quo tandem die sententia 
dicta sit, prorsus non sit perspicuum. Accedit, quod vix potest 
ferri imperfectum esset**. Illius si sequeris interpretationem, 
plusquamperfectum fuisset postulari iam Blatzius vidit. Occur- 
rendum est autem opinioni cuidam, quae etsi non est a quoquam 
in medium prolata, tamen propter nescio quam veri speciem suam 
esse refutanda videtur. Dixerit enim fortasse quispiam nostram 
ipsorum de Caesaris illis locis respiciens sententiam, eo biduo 
ad Non. et postridie Non. posse referri. sed quod licuit 
illic, hic abunerim licere, quia, cum duorum sit dierum 
mentio facta quam dilucidissime, quo pertineat pronomen eo, 
hoc loco ambigi non potest. Etiam maioris momenti quodque 
rem prorsus diiudicet mea quidem sententia est hoc: Dicit 
Cicero in illa de domo oratione (VI, 15) in reditu suo 
annonam cariorem esse factam i. e. priedie Non. quo die 
rediit. (omnino non video, quemadmodum aliter illa verba 
possint intellegi.) Fuit igitur prid. Non. et Non. annona 
carior ; quoniam autem etiam in epistula Ciceronis ratio gram- 
matica, ut eo biduo ad prid. Non.' et Non. respiciat, aperte 
postulat, altero alterum testimonio confirmante esse omnino 
nego, cur eo biduo vel ad Non et postr. Non. vel ad 
postr. Non. et a. diem VII. Id. Sept. spectare arbitremur. 
Summa igitur huius loci haec est: pridie Non. Cicero rediit; 
Nonis ipsis senatui gratias egit, in senatu de re frumentaria 
sententiam dixit, statim post senatum contionem, in qua in- 

* 1. gratiae senatui actae. 

2. 8ententia de annona dicta. 

3. contio. 

** cum prid. Non. et Non. annonae caritas esset, nonnullis diebus 
post — dixi. 

primis de annonae cura ei erat dicendum, habuit. qua de 
contione recte iudicasse Wolfium apparet haec: Ferratii 
coniectura eam contionem et hanc (ad Quirites) 
orationem eandem censentisparamprobabilis putari 
debet — neque adeo causam video, quare illumnon 
de hoc ipso negotio, quod tum maxime urgebat, 
cura rei frumentariae contionatum esse putemus. 
Sed missum iam faciamus hunc locum, ad quem redeamus 
necesse est in prima post reditum oratione percensenda. 

. Stat igitur de epistularum illo loco sententia. Eamne 
patiemur converti / posse aique immutari Cassii Dionis testi- 
monio hoc? (XXXIX, 9) Kcczrjl&e x% ovv 6 Klxsqcov xal 
%olqiv tfjts fiovtyl xal tco drj^icp 7taQa6%6vtcov avtco tcov vitdtcov 
xal xatd to ovvsSqlov xal xatd tr)v ixxXrfiCav Syvco tcpts 
noiiJtrjLcp tr)v £%&Qav tr)v iitl tfj cpvyfi [is&slg avvr\k'kdyr\ trjv 
ts sveQys&Cav 7taQa%Qr\iia djtsdcoxs. jdLfiov yaQ iv tfj itokst 
ic%vQov ysvo^isvov xal tou bpCkov itavtbg sg ts tb ftsaxQov 
{picp ds dr) xal xoxs sxl ftsdxQio ig tdg %avr\yvQSLg s%qc5vxo) 
xal pstd xovxo xal ig xb KaittxcokLOV inl tovg fiovksvxdg Gvvs- 
dQsvovxag igitr\dr\6avxog' xal xoxs psv iv %sqgIv avtovg aito- 
Ocpd%SLV xoxs ds xal xaxa%QY\6SLV Ovvavxolg tolg vaolgaitSLkovv- 
tog et q. s. Primo obtutu, inter Dionis et Ciceronis testimonia 
quid intersit, quisque videbit. Hic: in senatu gratiae 
actae, dicta de annona sententia r postea contio 
habita; alium ille rerum ordinem instituit: in senatu gra- 
tiae act.ae, populo (in contione scilicet) similiter gra- 
tiae actae, postea insenatu dere frumentaria actum. 
Constat Dionis fidem pendere ex fonte, unde hausit. Quo- 
niam autem nulla ullius res momenti, quae a Dione libr. 
XXXIX. 6 — 40 narratur, in Livii librorum CIV. et CV. sum- 
mario omittitur,* non prorsus est reiciendum id quod Dio de 
grattiis populo** actis refert, sed e Livii fortasse libris deper- 

* cfr. Grasshof de fontibus et auctoritate Dionis Cass. Cocc. 
Bonn. 1867. 

** Ex verbis summarii illius his: M. Cicero Pompeio inter 
alios orante et T. Annio Milone tribuno plebis agente ingenti 
gaudio senatus ac totius Italiae ab exsilio reductus est. Cneo 
Pompeio per quinquennium annonae cura mandata est, num 
Livius gratias populo actas commemoraverit, certo concludi non potest. 

ditis illud est deducendum. Itemque ex actis senatus quae 
Caesar inito consulis honore primus onmium instituit ut 
publicarentur , et licuit illi satis illorum dierum accuratam 
haurire scientiam et repperisse sese vera quaedam ipse con- 
fitetur (1. LIII. c. 19). Quid quod nonnulla ex Asconii com- 
mentariis videtur excerpsisse? (cfr. Grasshof p. 30); quos si 
hoc loco est secutus, satis est idoneos auctores secutus. Sed 
concedanms optinios ei in promptu fuisse fontes; parum eum 
diligenter fontibus interdum esse usum meminerimus , ad arbi- 
trium multa inprimis in eis quas composuit- orationibus de 
suo addentem, plurimis locis neque temporis ullam habere 
rationem neque dies singulos notare neque singula ut ipse 
fatetur (LI, I.) persequi, cuiusmodi errata paene innume- 
rabilia et Fabricius et Reimarus contulerunt et Drumannus 
de tempore post Caesaris mortem in lucem protraxit. Fortasse 
etiam hoc loco manifesto eum licet errantem deprendere: 
Etenim videtur aut Cassius Dio aut is, e cuius libris hausit, 
non tam inspexisse epistularum illuni locum quam ad verbum 
paene transtulisse ; conferas enim: in senatu senatui 
gratias et %ccqlv xi\ (iovkfixaxd to 0ws6qiov^ deinde: 
cum esset annonae summa caritas et kiybov yaQ sv 
xfi itoksi io%vqov y svoybsvov^ tum: et homines ad 
theatrum primo, deinde ad senatum concurrissent 
et: xccl xov b\iikov itavxbg s"oxs xo ftsaxQov xal ^isxa 
xovxo xal sg xo KaxLxdktov sitixovg ftovlsvxag 
Gvvsd Qsvovxag iGTtrjd rjtiavxog. Non compilavisse autem 
solum Dionem illum locum sed confudisse ob eam rem conie- 
cerim, quod eadem verba usurpans atque Cicero [cfr. omnes 
magistratus (contionem) dederunt 7taQa6%6vx(Dv 
avxdi xcov vTtdxcjv] eam qiiam Cicero post sententiam de 
annona dictam commemorat contionem antea habitam videtur 
contendere. Quem in errorem qui factum sit ut raperetur, 
aut- fallor aut infra me posse explicare spero optoque. Quae 
cum ita sint, cumque ea, quae a Dione nobis traduntur, et 
per se sola satis habeant suspicionis et discrepent a Ciceronis 
illo uno omnium maxime nobis respiciendo testimonio, non 
poterit, qui ad vim veritatis non prorsus occalluerit, ullo modo 
infitiari iusto iure Teutfelium (Gesch. der Rom. Litt. p. 304 

2 

II. Aufl.) haec iudicasse: Der zweiten Rede ad populum 
fehlt es an ausserer Beglaubigung. 

His inprimis de causis decantatissimam illam de altera 
post reditum oratione cantilenam ad finem esse ductam et 
sunt et fuerunt qui crederent, a falsario oratinuculam esse 
compositam sibi persuadentes. Attamen, ne cum ita iudices 
quidem , offensiones quae in illa oratione inveniuntur maximae 
quo modo irrepere potuerint explicantur. Nam non satis est 
more Wolfii et Marklandi affirmare semper semperque clamare 
certa ratione modoque illum falsarmm insanire pueriliterque lu- 
dere; sed quomodo in errores manifestissimos, apertissimos et 
quos pueruli iam deprendant incidere potuerit is, qui haud me- 
diocri illorum temporum eomndenique cognitu haud ita faci- 
lium scientia est instructus, quomodo, exemplum ut afferam, 
licet sescentis locis et per totam illam de domo orationem 
manifestum sit domum Ciceroni non esse redditam, tamen 
homo illarum rerum peritissimus illuni fecerit dicentem omnes 
sibi esse fortunas redditas, talia aut intellegenda aut integra 
erant relinquenda, cum non minus habeant offensionis neque 
ullo modo explicantur falsario illi haud indocto imperitove 
ascripta atque imputata. Inquirenti autem in illani quaestionem 
semperque ad epistularum locum recurrenti haec mihi in men- 
tem venerunt, quae quasi viani, qua progredi liceat, monstrare 
videntur. Verisimillimum esse mihi persuasi Ciceronem iam 
antequam Romam venit cum senatui singulisque* amicis in- 
signiter de se meritis tum maxime plebi propter comitia 
splendidissima gratias agere in animo habuisse. Si autem 
voluit gratias agere, is, qui numquam fere imparatus ad dicendum 
aggrediebatur, facile credi potest vel uno vel pluribus 
diebus ante illas Sept. Non. duas orationes composuisse. 
Quod vero turbulentissimo illo die, quo non tam gratias ex- 
spcctavit populus a Cicerone quani postulavit annonae vilitatem; 
eam quam antea confectam fortasse habebat orationem apud 
plebem dicere non potuit, qnid est quod miremur? Si forte 
illa quae ante Nonas scripta est oratio ad nos pervenit, prop- 



* nescio an huc quadret pTO Planc. XLIL, 101. me si essem in 
patriain restitutus, praesentem tibi gratias relaturum. 

terea suspecta non est, quia Nonis ipsis haberi non potuit. 
Reputavi autem, num fortasse oratio ad Quirites pridie Nonas, 
quo quidem die Cicero Romam venit, scripta sit aut scribi 
potuerit, sed nullo orationis loco probari Romae eam pridie 
Non. scriptam esse mox intellexi. Etenim talia: dici vix 
potest patria quid voluptatis habeat (I, 4) quolibet aut 
tempore aut loco scribi potuerunt. ltemque quae in prima 
ad senatum oratione in veniuntur: hodierno die noniina- 
tim a me magistratibus statui gratias esse agendas, 
ea nullo modo ansam nobis praebent divinandi, quo ille die 
eam composuerit. Quae cum ita essent cumque gravissumae 
causae me impellerent, quae quales sint, infra 'apparebit, non 
prid. Non. sed iam in itinere* orationes compo- 
sitas esse nilhi persuasi, quod si probaveris, multas 
difficultates dubitationes, in quibus removendis multum idque 
in cassum sudaverunt homines docti non solum explicari posse 
confiteberis, sed etiam ad minuendam de illis orationibus sus- 
picionem magno esse momento. In itinere autem quod putavi 
Ciceronem scripsisse nihil habet offensionis, quoniam et epis- 
tulas [velut ad Att. V. 9] multas et topica in itinere confecta 
esse constat Sed singula percenseamus. 

Ac primum conclusione ex silentio quam philosophi dicunt 
uti haud abs re mihi visum est. est enim nobis explicandum, que- 
madmodum factum sit, ut ne uno quidem verbo Ciceronis 
adventus in illis duabus post reditum orationibus attingeretur. 
Cave autem suspiceris ad adventum ejus spectare verba haec: 
non reducti sumus in patriam sed equis insignibus 
et curru aurato reportati (ad sen. XI, 28), quae non ad 
adventum sed ad mensis Sextilis comitia splendidissima re- 
ferenda esse et conexus sententiarum lncidissime ostendit et 
Klotzius et Wagnerus** contra nonnullorum dissensiones 
optimo jure interpretati sunt. Itemque haec: Cum me 
Italia cuncta paene suis humeris reportarit (ad sen. 
XV, 39) non ad diem quo rediit, sed ad totum per Italiam 
iter spectant; id quod etiam ex Plutarchi testimonio apparet 

* cfr. ad Att. IV. I, 4. pr. Nonas Sextilis profectus sum . . . etc. 
Romaiu venit prid, Non. Sept. 

** orat post red. in sen. p. 54. 

2* 

hoc: xal xooavxrj xag nokeig %aQa xal GTtovdiq xovg cIv&qgj- 
novg 7Z£qI xy\v aitavxr\6iv el%ev , coGxe xo Qrj&hv vito KixeQcovog 
vOxeQOV ivdeeOxeQov elvai xijg akri^eCag^ e"<pri yaQ avxov 
e%l xojv c$[iG)v xr\v 'Ixaliav (peQOVCav eig xr^v Pcj^iriv eioeveyxelv. 
Nulla igitur adventus fit mentio in illis primis post reditum 
orationibus ; quod quantum liabeat offensionis dici vix potest, 
cum nullo modo cum Cicero silentio dissimulasse credi possit; 
reditum autem qualis fuerit respicias: senatum egressum ille 
vidit populumque universum et ipsam Romam prope convul- 
sam sedibus suis, eius ipsius ut verbis utar ; ad complecten- 
dum conservatorem suum progredi, ita sese acceptum esse, ut 
non modo omhium generum aetatum ordinum omnes viri et 
mulieres omnis fortunae ac loci sed etiam moenia ipsa vide- 
rentur et tecta urbis ac templa laetari. A plebe infima plausu 
maximo gratulatio ei est significata, plausu et frequentia in 
Capitolium est celebratus. Propter quam salutationem fyonori- 
ficentissimam et exoptatissimam quis negabit Ciceroni gratias 
agendas fuisse? quem admodum autem potest explicari in dua- 
bus post reditum orationibus, quibus non potuit sed ubi debuit 
salutatio illa commemorari, ne perquam breviter quidem rem 
attingi, in omnibus, quae postea habitae sunt orationibus 
non uno loco sed sescentis locis, non modeste ac leviter, 
sed arroganter paene et plurlbus verbis etiam atque etiam 
illius diei splendorem in medium proferri? [cfr. ille 
unus dies, quo die me populus Romanus a porta in 
Capitolium sua celebritate laetitiaque honestavit 
comitatum, tantae mihi iucunditati fuit et q. s de 
dom, XXVIII. 76. Ad urbem accessus incredibili ho- 
minum multitudine et gratulatione florebat, pro 
Sest. LXIII. 131. Unus ille dies mihi quidem immor- 
talitatis instar fuit in Pis. XXII. 51.] 

At falsarius fortasse illum reditus diem orationibus quas 
confecit inserere omisit. Sed nullo modo concedere possum 
eum, quem Ciceronis orationes compilasse dicunt, omisisse 
atque neglexisse illum de reditu honorifico locum notissimum, 
quoque exsultaret oratio aptissimum. Sit enim tibi ipsi pro- 
positum, ut Ciceronis dicendi imitans genus oratiunculam, 
qua gratiae populo agendae esflent, componas, nonne inprimis 

in adventu illo splendido describendo, tamquam in campo, 
libere vagaberis? In itinere autem si illae orationes sunt scrip- 
tae, nihil habet offensionis, sed nullo negotio potest explicari 
neque gratias agi populo propter gratulationem plausumque 
neque ullo modo Ciceronis adventum commemorari. 

Sed haec fortasse leviora, illud vero majoris momenti, 
quod in altero quaerendi loco posui. Scimus ex epistula 
Ciceronis (ad Att. IV. I, 7.) mense Septembri nondum ei domum 
esse redditam; prorsus autem discrepant ab eis ea, quae in 
illis orationibus inveniuntur: orat. ad sen I, 1. qui mihi 
fortunas reddidistis ad sen.I, 2. parentum beneficia 
deorum munera populi Romani honores omnia uno 
tempore reddidistis; ad sen. XV, 39. ut cum ea mihi 
sint restituta quae in potestate non fuerunt (sc. bona 
cf. ad Quir. VIII, 20. Marius cum sua bona possideri ab ini- 
micis ac diripi audiret cum ea quae amiserat sibi restituta 
essent) ad sen. XV, 39. cum illa amissa recuperarim ad 
Quir. I, 3. reliquae (sc. quas furor hostium reliquerat) meae 
fortunae recuperatae. Quibus ex lopis eum qui has, 
orationes scripsit luce est clarius in ea sententia fuisse, 
ut omnes Ciceroni fortunas restitutas esse crederet. Cicero 
autem qui iam anno ante haec scripserat (ad fam. XIV. 
II. 3): Tum denique mihi videbor restitutus si 
area nobis erit restituta, et qui paucis diebus post 
reditum haec apud pontifices dixit (de domo XXXVII, 100): 
Si mea domus non modo non redditur, sed 
etiam monumentum praebet inimico doloris mei, 
quis erit qui hunc reditum potius quam poe- 
nam serapiternam putet, talia igitur qui scripserat, que- 
madmodum potuit eo tempore, quo domus . ei nondum erat 
reddita, apud Quirites contionari hunc in modum (ad Quir. II, 5) : 
neminem esse, qui magnitudinem multitudinem- 
que beneficiorum, quam in me fratremque meum, 
contulistis, non modo augere aut ornare oratione, 
sed enumerare aut consequi possit. Mitto dicere quid 
iudicaverint Marklandus et Wolfius, quibus ambagibus Gess- 
nerus ad quam perversam sententiam pervenerit (cfr. ad Quir. 
I, 3) hoc dico rem posse diiudicari. Etenim si Ciceronis illud 

respicis (de harusp. resp. VI, 11) testimonium : eandemdomum 
populus Romanus, cuius est summa potestas omnium 
rerum, comitiis centuriatis omnium aetatum ordi- 
numque suffragiis eodem jure esse jussit quo fuis- 
s e t , si igitur pridie Non. Sext. populus Ciceroni etiam domum 
reddidit, nonne luce est clarius, cum mense Sextili et Sept. 
iter fieret, in itinere eura persuasissimum habuisse domum 
sibi redditam esse? Si in itinere illas orationes composuit, scribi 
aliter omnino non potuisse in propatulo est atque hodie in 
illis invenimus. Quibus expositis facile intellegitur, cur in illis 
post reditum orationibus neque domus areae araeque Liber- 
tatis mentio fiat et gratiorum quadam abundantia illius exsul- 
tefc oratio. Simul autem urbem intravit, et Clodium de area 
cedere nolle et senatum decrevisse animadvertit, ut de Cicero- 
nis aedium religione ad pontificum collegium referretur (cfr. 
de harusp. r. VI, 12). Quibus de causis est sane, cur suspicari 
liceat, aliter eum in itinere de domo quaedam scripsisse, aliter 
.post "adventum et apud senatum et in illa contione ea xle 
re dixisse. 

Videte iam porro verba haec: (ad Quir. I, 4) quae spe- 
cies Italiae, quae celebritas oppidorum, quaeforma 
regionum, qui agri, quae fruges, quae quidem excla- 
mationes nonne quasi iter redolere videntur? Inveniuntur 
praeterea alia eiusmodi, quae etsi non argumento nobis esse 
possunt, quodam tamen modo opinionem nostram commen- 
dant, velut haec: Constat Ciceroni, cum Non. Sext. Brundisium 
venisset, Tulliam praesto fuisse (adAtt. IV, I, 4), Terentiam 
non adfuisse, cui sive eam hanc ob causam sive propter alia quae- 
dam domestica (ad Att. IV, 1 , 8) illo tempore succensebat. 
Cum autem cum Tullia ite"r faciens orationes illas scriberet, 
neque consulto neque casu factum esse suspicari licet, ut 
multis locis Tulliam, filiam optimam, liberos fratremque (ad 
senat. I, 1. ad Quir. I, II aliis locis) uno tantum loco coniugis 
miserae (ad Quir. IIJ, 8) faceret mentionem. 

Sequitur, ut de re frumentaria dicamus, qua in re cum 
Wolfius et Marklandus firmissimam illarum oratronum a Cicerone 
abiudicandarum ansam se invenisse fateantur, pluribus eam 
exponamus necesse est. Iam mense Quinctili infima coacta 

raultitudo annonae caritate tumultuata est [memoria lapsus 
Bootius (ad Attic. IV, I. 6) ludos Apollinares et hanc annonae 
caritatem ad Nonas Sept. spectare censet]. Postea cum mense 
Quinctili extremo (Wolfius: sub Nonas Sext.) senatus de reditu 
Ciceronis decrevisset, subito illo ipso die carissimam annonam 
necopinata vilitas consecuta est. [dedom.VI, 14;cfr. etianiVI, 15: 
erantqui deosimmortales id quod ego sentio numine 
suo reditummeum (sc. decretum de meo reditu) dice- 
rent comprobasse.] Cum autem pridie Non. Sept. Romam 
veniret, iterum annona facta est durior (cfr. ad Att. IV, II, 6 eo 
bid uo cum esset annona summa caritas. de domo VI, 15 
annona quia rursus in meo reditu facta erat durior.) 
Quibus expositis quae in illis post reditum duabus orationi- 
bus ea de re inveniantur, accurate quaeso examines: mecum 
etiam frugum ubertas mecum deorum et hominuin 
sanctitates et religiones afuerunt quae si aliquando 
revocarentur, intellegebam mihi cum illis una esse 
redeundum ad sen. XIV, 34 diis denique immortalibus 
frugum ubertate copia vilitate reditum meum com- 
probantibusad Quir. VIII, 18. Talia vero quis putabit aut 
scripta dictave esse aut scribi omninopotuisseprid. Non. et Nonis, 
quo tempore non iam caritas timebatur, sed plane inopia acfaraes 
(cfr. de domo V, 1 1). Affert igitur Marklandus haec :Ocasumin- 
felicem quo contigit ut ipso Cicerone teste cognori- 
mus Nonis Sept. et pridie eius diei frumentum omne- 
que genus annonae in urbe artissimum et carissimum 
fuisse. Hic plane deprehensum hunc auctorem 
habemus tamquam manifestarium impostorem nec 
difficile est huius vel fictionis vel erroris fontem 
indagare. Nempe meminerat rhetor lente in museo 
scribens s^ub Ciceronis reditum Romae memorabilem 
in opiam irumenti et omnis annonae fuisse deinde 
vero eam sub levatam quadam lege ab ipso C icerone 
proposita*. Sed perspexit iam Gessnerus et iure optimo 
contendit eum, qui illa verba : dis vilitate comprobantibus, 



* cfr. edit. Wolf. p. 67 ad orat. p. red. XIV, 34. 

et frugam ubertas afuit, scripserit, nullo raodo vilitatera 
quae fortasse (nihil enim certi de illa re) post Nonas Sept. 
facta est, respexisse, sed ea verba referenda esse ad eam vili- 
tatem quae mense Quinctili (Wolfius sub Non. Aug.) necopinata 
carissimam annonam consecuta est. Comprobat hoc Wolfius 
neque tamen minus coinprobanda , quae ab ipso in me- 
dium proferuntur: Quis non videat miseram ac 
ridiculam futuram fuisse praesentis inopiae con- 
solationem si laxiorem annonam quae mense 
priore fuisset, n.unc senatui et populo in memo- 
riam revocasset cum spes meliorum temporum 
quam boni quidam viri in ejus reditu sitam dictita- 
rant, in ipso adventus tempore ad irritum cecidis- 
set. Quid quod non verisimile sed plane neces- 
sarium est oratorem qui nihil molitur inepte si 
priorem illam vilitatem suae fortunae assignare 
voluisset, nunc cum fames timeretur, eaderelonge 
aliter dicturum,,et commotam multitudinem siraili 
quadam ratione atque illi boni viri consolaturum 
fuisse. Et prorsus cum Wolfio de ea re consentio. Nam 
non absurdum solum fuisset, sed maxime etiani ridiculum, siillo 
ipso die, quo annonae summa erat caritas, Cicero dixisset et 
deos illud de reditu suo decretum frugum ubertate copia vili- 
tate comprobasse et secum ubertatem frugum rediisse. Quod 
si dixisset, dubium non est, quin non plausu illuin in contione, 
quam de annonae cura Pompeio niandanda habuit, sed risu 
infaustis omiiribus lapidatione excepturi fuerint. His igitur 
perspectis difficultatibus impudentissime falsarium quendam 
erant qui hariolatura esse putarent. 

Sed nullae non removebuntur illa de re offensiones, si in 
itinere orationes scriptas censebis. Nam cum Cicero Quinti 
fratris litteris ante diem VI Id. Sext. (ad Att. IV, I, 5) sine 
dubio illam quae post reditum a senatu decretum facta est 
annonae vilitatera cognovisset, fieri omnino non potuit, quin 
illam rem, qua deos ipsos reditum comprobasse dicit, comme- 
moraret. Sed simulatque Romam venit, ea quae de re frumen- 
taria scripserat, prorsus non quadrabant in illos dies adventus, 
quibus urbem frumenti inopia gravissuma pressam fuisse con- 

stat. Id cum iam antiquissimis temporibus fortasse animad- 
versum esset, ea orationis ad Quirites pars ubi de re fru- 
mentaria actum est, deleta videtur esse maiorisque 
ambitus exstitisse lacuna, quam quem ad modum invene- 
rim, paucis est explicandum. Etenim cum paragraphum XVIII 
perlegerem, accuratissimam in ea omnium quaecunque aute- 
cedunt enumerationem contineri hanc inveni: „hac auctori- 
tate senatus, tanta consensione Italiae, tanto studio 
bonorum omnium, agente P.Lentulo, consentienti- 
bus ceteris magistratibus, deprecante Cn. Pompeio, 
omnibus hominibus faventibus dis denique immor- 
talibusfrugumubertatecopia vilitate reditum meum 
coniprobantibus. Una autem quaeque huius enumerationis 
pars ad partem orationis praecedentis maiorem spectat sed 
ultima verba dis-comprobantibus quo referantur non 
habent. Conferas quaeso: Hac auctoritate senatus et 
p. IX numquam-numquam-numquam in senatu mentio facta 
est. nulla auctoritate senatus illi restituti et q. s. Tanta 
consensione Italiae et p. X. nullus in eorum reditu motus 
municipiorum et coloniarum factus est, at me Italia cuncta 
ter suis decretis et q. s. Tanto studio bonorum omnium 
et p. XI. pro me consules semper ut referrent flagitati sunt 
sc. a bonis, p. X. inimico autem optirao viro et mitissimo 
referente. Agente P. Lentulo et p. XII seqq. P. Lentulus 
consulparens deus salus notrae vitae etq. s. consentientibus 
ceteris magistratibus p. XV. collega autem eius (Lentuli) 
primo non adversante post etiam adiuvante reliqui magistra- 
tus paene omnes defensores salutis meae. Deprecante Cn 
Pomeio et p. XVI quorum princeps ad cohortandos vos et 
ad rogandos fuit Cn. Pompeius et q. s. Omnibus homini- 
bus faventibus et p. XVII eodem tempore omnes consulares 
omnes praetorins ut omnium testimonio. Quoniam vero 
una quaeque enumerationis illius pars ad partem spectat 
orationis, cum nullis verbis explicetur atque ne breviter 
quidem attingatur illud: dis comprobantibus, lacu- 
nam aute paragraphum XVIII esse statuendam censui, quem 
quidem locum omnium corruptissimum esse neque Wolfius 
solum aut Marklandus sed etiam Ernestius et alii conces- 

serunt, aliquid interpolationis suspicantes. Si autem in ea 
quae paragrapho XVIII antecessit parte de vilitate uberius est 
actum, cum mirum quantum illud haberet offensionis tale quid 
Ciceronem dixisse Non. Sept., facile quis eam partem fieri 
potuit ut deleret. Sed ea de re ut perorem, quantae difficul- 
tates obiectae quam facile nostra de illis orationibus coniectura 
removeantur, satis mihi demonstrasse videor. 

Attulimus argumenta ex illis orationibus ipsis petita nunc 
quid elici veri possit videamus ex Ciceronis testimonio hoc 
(pro Planc. XXX, 74). Nihil autem me novi nihil tem- 
poris causa dicere nonne etiam est illa testis oratio 
quae est a me prima habita in senatu. in qua cum 
perpancis nominatim egissem gratias, quod omnes 
enumerari nullo modo possent, scelus autem esset 
quemquam praeteriri statuissemque eos solum 
noniinare qui causae nostrae duces et quasi signi- 
feri fuissent, in his Plancio gratias egi. Recitetur 
oratio quae propterrei magnitudinem dictade scrip- 
t o e s t. Litteris igitur mandatam illam fuisse apparet ; fortasse 
etiam altera ad Quirites scripta erat. quo autem tempore Ro- 
mae ei licuit unam aut duas componere orationes? Pridie Nonas 
et id quod suspicari licet sub vesperum certe non ante meri- 
diem Romam venit; iter a porta, in Capitolium ascensus, domum 
reditus. Amici accurrunt laetantes, salutatio optimatium, cla- 
mor et gaudium clientium, gratulatio omnium hominum. qua 
quidem in laetitia summa quis eum litterulam nedum duas 
orationes scribere potuisse contendet? Si autem Romae ei non 
licuit seribere, scripsit in itinere! Vix enim crediderim, eodem 
die quo gratias egit et mane quidem gratias egit, eum illam 
ad senatum orationem quasi conscribillasse. 

Haec habui, quae argumento esse putarem, eas quae ad 
nos pervenerunt orationes in itinere esse confectas. Liceat 
mihi hoc loco adiungere id quod ad rem fortasse facit : Litteris 
mandatae sunt illae orationes, editae in lucem non videntur. 
Ut enim per sese verisimile non est alteram ad Quirites, quae 
nunquam habita est, emitti potuisse, ita etiam ratiocinando 
id licuit assequi. Etenim Cicero in secunda quani post redi- 

tuin ad Atticura misit epistula dicit haec: Itaque oratio (de 
domo) iuventuti nostrae deberi non potest, quam tibi etiam 
si non desideras, tamen mittam cito (ad Att. IV. II, 2). Quo 
tempore orationes post reditum si edidisset, sine dubio eius 
rei illo loco mentionem fecisset. In scriniis igitur Ciceronis 
semper usque ad mortem latuisse videntur. Cum autem mortuo 
Cicerone cum alii commentarii inediti (cfr. Quint. X., 7, 31) 
tum illa ad Quirites oratio vel in Tironis vel in Attici scrinia 
illius perscrutantium vel in Livii vel in cuiuslibet manus 
venissent, nonne necessario in eum errorem inducti sunt, ut 
Nonis Sept. Ciceronem populo gratias egisse crederent? Quam- 
obrem haud quaquam hercle mirandum Cassium Dionem* 
veris falsa miscuisse vel scholiastam talequid [quod prorsus in 
universum est dictum neque ullo*modo novi quicquam affert] 
nobis exhibere: Restitutus M. Tullius cum gratias 
egisset senatui etiam populo gratias consequenter 
agendas arbitratus in contionem processit. Quibus 
expositis alteram ad Quirites orationem et minus suspiciosam 
esse et minus nobis displicere habeo persuasissimum. 

Absolvimus illam de altera ad Quirites quaestionem. 
Restat ut quid de prima post reditum sentiamus, ad quam 
etiam atque etiam oratio iam est delapsa, paucis explanem. 
Antequam id faciamus, tenebris quibusdam vel potius cre- 
pusculo quod in ea quae est de domo oratione invenitur, 
lumen est afferendum. Quo loco mirum quantum habet offen- 
sionis gratias senatui actas non commemorari, cum praesertim 
quaecumque Non. Sept. acta esse ex Ciceronis epistula intellexi- 
mus, singillatim proferantur : turbulentus dies (dedom.IIl, 5)non- 
nulli se in senatu tuto non esse arbitrantur (IV, 8.) populus Ro- 
manus ad senatum venerat (VII, 15), petitur a Cicerone fru- 
menti copia, annonae vilitas (VI, 16) delegavit amico sc. 
Pompeio annonae curam sententiamque dixit (VI, 16), pos- 
tridie senatus frequens (cfr. IV, 9, 10. senatus frequens, cum 



* Aut fallor aut ex Cassii Dionis verbis his (XX XIX, 10) ov fievTot 
(KaioctQ -nai Kqcccoos) xort %cxqiv ov8 Sfiiav avtslapov, for- 
tasse concludi licet Dioneui orationes post reditum, ex quibus id inpriuiia 
cognosci potuit, respexisse. 

oinnes adessent). Alia eiusraodi si tu reputaveris, illis rebus 
omnibus Nonas Sept. significari nullus negabis. Sed ea inter- 
pretatio omnis ne propter quandam difficultatem quae facile 
animo occurrat reiciatur, paulo est accuratius res nobis trac- 
tanda. commemoratur enim (de dom. V. 11) senatus ad 
templum Concordiae vocatus, quem quo die consules habuerint, 
dissident interpretes illius loci vel nonnullis diebus ante vel 
prid. Nonas eum habitum iudicantes, quae opinio certo refu- 
tari argumento potest hoc: Eo tempore, quo senatus yocatur, 
lapidatio fit, qua in lapidatione a Clodii operis frumentum 
postulantibus Cicero nominatur. Qui si nominatur sique fru- 
mentum ab eo postulatur, Romae esse putandus est; quoniam 
autem diebus ante prid. Non. Romae non fuit, neque lapi- 
dationem neque senatum illis diebus fuisse concludamus 
necesse est. At prid. Non. senatus fortasse liabitus est. Sed 
ne id quidem credi potest, quia senatores plurimos ex urbe 
egressos (cfr. in Pis. XII, 52) illumque domum comitantes 
verisimile non est in senatum esse vocatos. Ergo senatus, ad 
Concordiae vocatus, Nonis Sept. habitus esse videtur bisque 
illo die cum senatu egerunt consules, prius in Concordiae 
templo, deinde in Capitolio. Putavi autem nuper eum senatum qui 
in Capitolio erat eundem fuisse atque illum qui ad Concordiae 
vocatus est. Illud enim templum ita est inter Capitolium et 
arcem situm et ita magnis substructionibus exaggeratum 
atque in altitudinem erectum (cfr. Aemil. Braun Rom. Bau- 
denkm. Philol. II suppl.) facile ut quis si illic senatus erat, 
dicere possit eum fuisse in Capitolio. Accedit quod Latini 
scriptores non parti solum montis Capitolii nomen sed toti 
monti imponebant, sed num Cicero id fecerit, dubitare licet, 
cum neque certum locum apud eum neque quicquam ea de re 
in eis libris qui nuper editi sunt a Iordano et aliis invenerim. 
Quamobrem bis illo die senatus esse vocatus existumetur 
necesse est; id quod non modo nihil offensionis sed, cum 
omnia quadrent, etiam aliquid habet commendationis: In 
templo Concordiae Cicero senatui gratias egit, nonnullis horis 
post in CapitoKo de re frumentaria accurate sententiam dixit. 
Quid quod Clodius ipse qui in eum invehitur verbis his: 
(II, 5) At enim in senatum venire in Capitolium tur- 

bulento illo die non debuisti, senatum qui erat in Ca- 
pitolio velle videtur discernere ab eo, qui eodem die erat in 
Concordiae templo? Adde quod, cum in illa ad Concordiae 
lapidatione Cicero nominatus sit fruraentumque ab eo postu- 
latum, concludere licet eum ibi adfuisse, denique locus ille 
epistularum (ad Att. IV. I. 6) si nos non cogit attamen non 
prohib^t bis illo die senatum vocatum esse existumare. Quae 
cum ita sint cumque iam in Concordiae templo gratias actas 
esse verisimile sit, quid mireris, quod in illa de domo oratione 
Cicero uberius exponenSj quid in altero senatu , qui in C a p i - 
tolium vocatus est, dictum factumvesit, gratiarum actarum 
non fecerit mentionem? 

Sed concedamus, id quod concedendum fortasse est, Cice- 
ronem neque fuisse neque gratias egisse in templo Concordiae, 
sed primum post reditum in Capitolium venisse. Quod si tibi 
persuaseris*, res sic se habebit: Domo se tenuit, in senatum 
non venit, sive quod metuebat Clodium sive quod minus vale- 
bat. Arcessunt eum consules (III, 6. 7.)venit exspectatus VII, 16). 
multis iam dictis sententiis sententiam rogatus est. Quae au- 
tem dixerit, his ipse narrat verbis: (IV, 10) at quam senten- 
tiam dixi? primum eam quam populi sermo in animis 
nostris jam ante defixerat, deinde eam quae erat 
superioribus diebus agitata in senatu, deinde eam 
quam senatus frequens tum, cum mihi est adsen- 
sus, secutus est. Offendebat omnes interpretes hic gratiarum 
mentionem non fieri. Cave autem sis existimes ad gratias actas 
referenda esse vel haec : quampopuli sermo in animis nos- 
tris jam ante defixerat, vel haec: (III, 7) cum tanta mul- 
titudo civium me ad referendam-gratiam nominatim 
vocarent, quae ad rem frumentariam spectare in propatulo est. 
Quae cum ita sint, qui factum sit, ut prorsusgratiasactasdissimu- 
laret, explicandum nobis erit. Nihil autem ad rem id quod Blatzius 
offert (p. 16): die Aechtheit oder theilweise Aechtheit der Rede 
post reditum ad senatum vorausgesetzt, oder selbst wenn 
Cicero nicht ihr Verfasser ist, miissten sieh in derselben nicht 
Andeutungen oder Entschuldigungen wegen des verspateten 
Erscheinens Cicero's im Senat, wegen Unterbrechung der Ver- 
handlungen durch seine Dankesausserung vorfinden? Nam in 

itinere si scripia oratio est illa, nihil de diebus post reditum 
in ea potest inveniri. Sed inaioris moinenti est hoc (p. 17): 
In § 6 der Rede an die Pontifices entschuldigt sich Cicero, 
dass er an dern sturmischen Tag noch in den Senat kam. — 
Wenn es einer Entschuldigung bedurfte, dass er kam, hatte 
nicht der beredte Sprecher als Hauptgrund seines Erscheinens 
im Senat die lange genahrte Sehnsucht nach schmerzvoller 
Abwesenheit wieder einmal an den Berathungen der hochsten 
Versammlung Theil zu nehmen und den Drang seines Herzens 
den Vatern seinen Dank fiir ihre Beiniihungen um seine Riick- 
kehr auszusprechen , hinstellen mussen? Nimirum res ita se 
habet, ut certi aliquid afferre difficile sit. Sed haec quaeso 
respicias: Non. Sept. in senatu qui erat in Capitolio quos ad- 
fuisse putabis? Sine dubio omnes, quicunque Pompei partes 
sequebantur. Consulares, quo in numero nonnulli ponti- 
fices, et plurimi optimates de illa annonae cura Pompeio 
mandanda fremebant atque non tam propter metum quam 
adversantes irascentesque Pompeio in illum senatum non vene- 
rant. Iure igitur Clodius in Ciceronem invehitur: Tu illo 
die in senatum venire non debuisti. Debuit abesse a 
senatu, non quia senatus indicium liberum non fuit, sed quia 
si venit, optimatiam offendens animos (II, 3) non bonorum 
civium sed Pompei studiosissimum se esse ostendit. Quam inepte 
in eaquae est de domo oratione locutus esset Cicero apud pontifices, 
si dixisset desiderio quodam sese elatum Non. Sept. in senatum 
(i. e. ad Pompeianos, qui soli aderant) venisse! Quam ridiculum 
fuisset Ciceronem gratias actas commemorare. Quibusnam erant 
actae nisi, cum paene omnes abessent, perpaucis iisque cum Pom- 
peio facientibus? Quibus de causis gratias actas prorsus dis- 
simulat, et paene coactum venisse sese in senatum haud tecte 
significat: (cf. III, 6: ego vero neque veni et domo me 
tenui; 7: cum consules me arcesserent, cum multitudo 
civium me nominatimvocarent, VI. 15. a populo Romano 
universo in senatum nominatim vocabar; et plurima alia 
quae longum est afferre.) Quae cum ita sint, aoluisse apud 
pontifices illum in ea quae est de domo oratione gratias actas 
commemorare licet suspicari. 

Quod argumentum si acu cuidam enucleatum esse videatur, 

alia quaedain quae majoris sunt momenti afferamus: In Capi- 
tolio si gratias recitavit, sine dubio relationem egressus 
est, vix autem crediderim in relatione egredienda nimium 
eum temporis eo tempore consumpsisse , quo oinnes, quid de 
cura annonae Pompeio mandanda dicturus esset, exspectarent ; 
quare omitti nonnulla a Cicerone ip^o potuerunt, debuerunt 
autem omitti, quae in itinere de frugum ubertate de fortunis 
omnibus sibi restitutis scripta erant, quae risum sane illo die 
prolata in medium movissent. Denique recitari orationis ad 
senatum non potuit ea pars (VII, 16 — 17) qua L. Pisonem 
hunc in modum compellavit: L. Piso tune ausus es et q. s nonte 
et q. s cum tu-tu es ausus et q. s sicut eras et q,s? Etenim Piso, 
consularis, omnes cum consulares abessent praeter Messallam et 
Afranium (ad Att. IV, I. 6.) ab illo senatu necessario putandus est 
afuisse. Quae cum ita sint, cum si non maxima at magna ta- 
men orationis pars dicta omnino non sit, et ea pars quae recitata 
est in relatione egredienda cito cursimque recitata sit, intel- 
legi fortasse potest, cur gratias, ne a Clodio quidem commemo- 
ratas silentio prorsus dissimulaverit. Si igitur in illa ora- 
tione, ubi Plancii* defendendi causa e scriniis ad tempus pro- 
fert eam, propter rei magnitudinem eam de scripto esse reci- 
tatam contendit, non tam propter rei magnitudinem quam 
propter temporis angustias proptereaque [id quod in recitando 
licuit] quia nonnullas tantum partes electas recitavit, de scripto 
eam videtur dixisse. Utcunque res se habet, sive in Concor- 
diae templo sive in Capitolio gratias actas esse censes, nihil 
habere offensionis iudicarim, quod in ea quae est de domo 
oratione earum mentio non fiat. — 

Quibus expositis unde exorsi quo pervenerimus , paucis 
comprehendainus. Primum epistularum et Cassii Dionis locos 
eos qui sunt de reditu Ciceronis et quam inter sese discrepent 
et quid ad rem faciant accuratius interpretati , alteram ad 
Quirites orationem habitam non videri proptereaque 
suspectissimam esse indicavimus; sedsi initinereeam scrip- 
tam esse credideris, si non omnes at plurimas tamen 
difficultates removeri. Deinde, quo loco quove tempore 
senatui Cicero gratias egerit, demonstravimus. 

* pro Planc. XXX, 74. 

V i t a. 

Natus sum Martinus Lange. Frankenbergae Saxonum d. 
VI. meiis. Jun. MDCCCL. patre Fridcrico matre Kosalia de 
gente Barthcl. Fidei addictus sum evangelicae. Litterarum 
primordiis imbutus gymnasio regio Zwickaviensi quod tum H. 
llbcrgo rectore optime de me merito fiorebat, maturitatis tes- 
timonio accepto, a. MDCCCLXX. d. XXV. mens. A]>ril. in nu- 
morum civium acadcmicorum universitatis Lipsiensis relatus 
sum. Viri autcm quorum scholis per triennium interfui, hi 
fere sunt: Ahrens, Curtius, Drobisch, Eckstein, Ilildebrandt, 
Lange, Overbeck, Uitschl, Striimpell, Voigt, Zarncke. Per annum 
fui proseminarii, per annum seminarii rcgii soeius ordinarius- 
praeterea Hildobrandtii, Langii, Ritschelii, Ecksteinii, Zarnckii 
societatum particeps fui. Quibus omnibus viris clarissimis 
propter summa eorum de me merita gratias ago plurimas. 

